Diari Oficial de la Generalitat Valenciana


Sumari del DOGV 4760, del 25-05-2004 (2004/4954)

RESOLUCIÓ de 16 de març de 2004, del conseller de Territori i Habitatge, per la qual s'aprova definitivament el Pla especial de protecció de l'edifici antic escorxador municipal del municipi d'Alcoi (Alacant).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4954


Data del document
:   16-03-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alcoi
    * patrimoni arquitectònic
    * protecció del patrimoni

RESOLUCIÓ de 16 de març de 2004, del conseller de Territori i Habitatge, per la qual s'aprova definitivament el Pla especial de protecció de l'edifici antic escorxador municipal del municipi d'Alcoi (Alacant). [2004/X4954]
  
Vist l'expedient de Pla especial de protecció de l'antic escorxador municipal del municipi d'Alcoi (Alacant) i, de conformitat amb els següents,
  
Antecedents de fet
  
Primer. Amb data 14 de febrer de 2003, el ple de l'Ajuntament d'Alcoi, va acordar sotmetre a informació pública el Pla especial de protecció de l'antic escorxador municipal, mitjançant la publicació d'anunci en el Diari Oficial de la Generalitat Valenciana de data 7 de març de 2003, i en el diari El Mundo de 3 de març de 2003. Durant el període d'exposició pública no es van formular al·legacions, procedint el ple de la corporació a l'aprovació provisional en sessió celebrada el dia 26 de setembre de 2003.
  
Segon. La documentació remesa està integrada per memòria, informativa i justificativa, plànols d'informació i de proposta.
  
Tercer. Comsta en l'expedient informe favorable de la Conselleria de Cultura, Educació i Esport de data 18 de setembre de 2003.
  
Quart. La Comissió Territorial d'Urbanisme d'Alacant en sessió de data 5 de febrer de 2004, va acordar informar favorablement el Pla especial de protecció de l'edifici antic escorxador municipal del municipi d'Alcoi, i en proposa al conseller de Territori i Habitatge l'aprovació definitiva.
  
Fonaments de dret
  
Primer. La tramitació ha sigut conforme al que estableix l'article 38, en relació amb l'article 43.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i els articles 166 i 168 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Des d'aquesta perspectiva pot afirmar-se que l'objecte de l'expedient es considera adequat, i la justificació legal de la seua formulació resulta conforme amb les prescripcions contingudes en la llei i el reglament citats.
  
Segon. La documentació es considera completa en els termes previstos en el citat article 27 de la Llei 6/1994, en relació amb l'article 91 del Reglament de planejament de la Comunitat Valenciana, atés l'objecte del pla.
  
Tercer. L'objecte del present expedient és la regulació de la protecció de l'antic escorxador del municipi, establint els criteris d'intervenció sobre el conjunt i regulant els possibles canvis d'ús en aquest. Per a això es proposa la recuperació del citat immoble per a un ús públic i dotacional esportiu, que permeta la reutilització de l'edifici i l'adequada rehabilitació arquitectònica d'aquest. El que suposa un canvi en la qualificació d'aquest, d'escorxador municipal a complex esportiu aquàtic comarcal.
  
Les instal·lacions de l'antic escorxador del municipi es troben protegides en el vigent Pla general. Es tramita el present Pla especial a fi de donar compliment al que disposa l'art. 35 i 39 de la Llei 4/1998, d'11 de juny, de la Generalitat Valenciana, del patrimoni cultural valencià.
  
El citat edifici forma part del conjunt del sector antic d'Alcoi, declarat bé d'interés cultural amb la categoria de conjunt històric per reial decret de 15.12.82.
  
Mitjançant el present Pla especial es pretén establir la regulació d'usos i elements nous que s'han d'introduir en l'illa on s'ubica. S'estableixen les possibilitats de restauració i conservació de les construccions existents, com també de les seues possibles ampliacions.
  
Quart. L'objecte del pla i les determinacions en què es plasma es consideren adequades, sense que càpia la formulació d'objeccions a l'aprovació definitiva de l'expedient des de la perspectiva dels interessos supramunicipals atribuïts a aquesta Conselleria, ni per raons de legalitat, en els termes previstos en l'article 40 de la Llei 6/1994 reguladora de l'activitat urbanística.
  
Cinqué. La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 de la Llei reguladora de l'activitat urbanística, en relació amb l'article 6.e) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament el Pla especial de protecció de l'edifici antic escorxador municipal del municipi d'Alcoi (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que hi estime oportú.